PAGE  

[image: image1.png]ROMANIA




Parlamentul României

Camera Deputaţilor
Comisia pentru muncă




Comisia transporturi şi

şi protecţie socială





infrastructură
	Bucureşti,
	25 martie 2015

	Nr.
	4c-7/70

	Bucureşti,
	25 martie 2015

	Nr.
	4c-26/42/2014 


RAPORT  COMUN
asupra Cererii de reexaminare a Legii pentru completarea Legii nr.223/2007 privind Statutul personalului aeronautic civil navigant profesionist din aviaţia civilă din România
În conformitate cu prevederile art.137 alin.(2) din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură şi Comisia pentru muncă şi protecţie socială au fost sesizate, în fond, cu dezbaterea Cererii de reexaminare a Legii pentru completarea Legii nr.223/2007 privind Statutul personalului aeronautic civil navigant profesionist din aviaţia civilă din România, transmisă comisiilor prin adresa nr. PLx 612/2013/2014 din 9 februarie 2015.

Legea are ca obiect de reglementare modificarea şi completarea Legii nr.223/2007 privind Statutul personalului aeronautic civil navigant profesionist din aviaţia civilă din România, cu modificările ulterioare, în sensul reintroducerii pensiilor de serviciu pentru întreg personalul aeronautic civil navigant profesionist.
Această  lege, adoptată de Camera Deputaţilor şi de Senat cu respectarea prevederilor art.75 şi ale art.76 alin.(1) din Constituţia României, republicată, a fost transmisă spre promulgare Preşedintelui României la data de 22 septembrie 2014.

În conformitate cu dispoziţiile art.77 alin.(2) din Constituţia României, republicată, Preşedintele României a formulat cererea de reexaminare asupra legii transmisă spre promulgare, considerând că stabilirea unui regim special de pensionare pe baza importanţei economice deosebite a sectorului de activitate este discriminatorie în raport cu celelalte categorii socio-profesionale din domeniul transporturilor ori din alte domenii cu importanţă economică deosebită. Având în vedere faptul că reducerile salariale din sectorul bugetar au afectat numai o anumită parte din personalul aeronautic civil navigant profesionist din aviaţia civilă, în timp ce alţi membri ai acestei categorii de personal nu au avut veniturile diminuate, se consideră că stabilirea cuantumului pensiei pe baza unui procent din veniturile realizate în ultimele 12 luni de activitate anterioare lunii în care se depune cererea de pensionare este de natură a crea discriminări între membrii personalului aeronautic civil navigant profesionist.
Potrivit prevederilor art.137 alin.(2) din Regulamentul Camerei Deputaţilor, cele două Comisii au reluat dezbaterile asupra legii în raport de obiecţiile formulate în cererea de reexaminare, în şedinţele din 17 februarie 2015 şi 24 martie 2015 şi au hotărât întocmirea unui raport de respingere a cererii de reexaminare.

Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, în şedinţa din 5 februarie 2015, a respins Cererea de reexaminare şi a adoptat Legea cu un amendament.

În urma finalizării dezbaterilor, membrii celor două comisii au hotărât, cu unanimitate de voturi, respingerea Cererii de reexaminare şi adoptarea Legii pentru completarea Legii nr.223/2007 privind Statutul personalului aeronautic civil navigant profesionist din aviaţia civilă din România cu un amendament, în sensul eliminării amendamentului propus de Senat şi păstrarea formei iniţiale a legii, astfel cum a fost adoptată de Parlament în 9 septembrie 2014. Amendamentul se regăseşte în anexa la prezentul raport comun.
La lucrări au fost prezenţi 20 de deputaţi din totalul de 20 membri ai Comisiei pentru transporturi şi infrastructură şi 23 de deputaţi din totalul de 24 de membri ai Comisiei pentru muncă şi protecţie socială.
La dezbaterile asupra legii în cadrul celor două comisii au participat, din partea Guvernului, în conformitate cu prevederile art.54 şi 55 din Regulamentul camerei Deputaţilor, republicat, cu modificările şi completările ulterioare, domnul Iulian Matache – Secretar de Stat în Ministerul Transporturilor şi doamna Georgeta Jugănaru – director în Ministerul Muncii, Familiei, Protecţiei Sociale şi Persoanelor Vârstnice.
În raport de obiectul şi conţinutul său, Legea face parte din categoria legilor organice.


PREŞEDINTE,



PREŞEDINTE,


Adrian Solomon



Mihai Lupu
SECRETAR,




SECRETAR,



Mihăiţă GĂINĂ



Constantin Galan
Întocmit,

Consilier parlamentar Elena Anghel




Expert parlamentar Monica Tudor
ANEXĂ
Amendamente admise:
	Nr. crt.
	Text 

adoptat de Parlament
	Text adoptat de Senat în urma reexaminării
	Text 

propus de Comisii
	Motivare

	1.
	1. După articolul 42 se introduc opt noi articole, articolele 421 – 428, cu următorul cuprins:
“Art.421. - (1) Personalul aeronautic civil navigant

profesionist beneficiază de pensie de serviciu, potrivit categoriei profesionale din care face parte, dacă îndeplineşte, cumulativ,

următoarele condiţii de pensionare:

a) piloţi, însoţitori de bord/membri ai echipajului de cabină cu licenţă/atestat de membru al echipajului de cabină, paraşutişti şi personalul de inspecţie în zbor, care au vârsta de minimum 50 de ani şi au realizat o vechime de cel puţin 20 de ani de activitate ca personal aeronautic civil navigant profesionist;
……………………………………………”
	Nemodificat

„a) piloţi, piloţi instructori, însoţitori de bord/membri ai
echipajului de cabină cu licenţă/atestat de membru al echipajului de cabină, paraşutişti şi personalul de inspecţie în zbor, care au vârsta de minimum 50 de ani
şi au realizat o vechime de cel puţin 20 de ani de activitate ca personal aeronautic civil navigant profesionist;”
	Nemodificat 

a) piloţi, însoţitori de bord/membri ai echipajului de cabină cu licenţă/atestat de membru al echipajului de cabină, paraşutişti şi personalul de inspecţie în zbor, care au vârsta de minimum 50 de ani şi au realizat o vechime de cel puţin 20 de ani de activitate ca personal aeronautic civil navigant profesionist;

Autor: membrii comisiilor

	Potrivit Legii nr.223/2007, categoriile de personal

aeronautic civil navigant profesionist din aviaţia civilă din România sunt reglementate la art.4.

Art. 27 din aceeaşi lege precizează care sunt calificările superioare şi autorizările, care se

înscriu în documentul de licenţă pentru zbor. 

Potrivit pct.A a art.27, pilotul instructor este o calificare superioară, şi nu o categorie de personal distinctă, posibilă beneficiară a legii. Păstrarea acestei sintagme ar putea crea confuzii în aplicarea legii şi interpretări eronate.

Eliminând această modificare, să păstrează textul adoptat de Parlament în 9 sept.2014.

